La ce trebuie să fie atent viitorul Guvern pentru a scoate România din impas. Avertismentul economiștilor: ”Au schimbat taxele mai ceva decât cotele apelor Dunării”
Încep negocierile pentru formarea majorității parlamentare și pentru noul Guvern. Provocarea cea mai mare care le revine decidenților este economia țării, care și-a mai revenit odată cu anularea alegerilor prezidențiale. Economiștii spun însă că viitorul Guvern va fi nevoit să ia măsuri drastice pentru a acoperi gaura din buget, dar și pentru a le reda încrederea investitorilor, companiilor și băncilor.